Para outras páxinas con títulos homónimos véxase: Ratatouille (homónimos).
A **ratatouille** é unha especialidade culinaria francesa, elaborada cun guisado de diversos vexetais e orixinaria da cidade de Niza aínda que tamén a encontramos na zona da Provenza. Con diferentes nomes e matices locais, existe en moitos países. Pode tomarse fría ou quente, soa ou como complemento de carnes e peixes.

Orixe
-----

A palabra *ratatouille* vén do Occitano *ratatolha*. Utilízase tamén na súa forma francesa en todas as linguas, incluíndo o inglés. A ratatouille tamén se denomina *Valentine* no sur de Francia e piperade en Euskadi. Elaborada con allo, olivas e cebolas, coñécese como "Bohémienne Languedocienne". A súa orixe está na área da Provenza e arredor da cidade de Niza. Orixinalmente, a palabra *ratatouille* refírese dende 1778 a un guisado heteroxéneo. A abreviatura *rata* utilízase no argot militar francés para designar unha mestura de fabas ou feixóns, patacas e legumes mesturados con talladas de carne normalmente graxenta. O "rata" é de feito un prato típico do rancho militar, sinxelo e rápido de facer.

Elaboración e consumo
---------------------

Prato de ratatouille.
A ratatouille está composta de legumes cocidos, sobre todo berenxenas, cebolas, cabazas, pementos, tomates e allo. Como en calquera receita xenérica, non hai unha composición exacta senón uns principios xerais a seren observados.

Para cociñala, hai dous métodos son posíbeis: cociñar todos os legumes ou vexetais xuntos ou realizar a súa cocción un a un primeiro e mesturalos ao remate da preparación. Os defensores da tradición provenzal como os chefes Vergé ou Gedda defende este método por partes.

A ratatouille é xeralmente servida como gornición acompañando carnes ou peixes, mais tamén pode ser servida como prato principal acompañada de arroz ou pan).

Tradicionalmente, é aconsellábel tomala con viños brancos, rosados ou tintos orixinarios da Provenza.

Variantes
---------

Noutros países da área mediterránea, tamén preparan pratos similares:

* Cataluña: Samfaina
* Mallorca: Tombet
* Castela A Mancha: Pisto
* Malta: Kapunata
* Italia: Caponata
* Hungría: Lecsó
* Bulgaria: Ghiveci
* Romanía: Ghiveci
* Grecia: Briam (incluíndo patacas)
* Croacia: Đuveč (con feixón verde e arroz)
* Serbia: Đuveč (con feixón verde e arroz)
* Turquía: Imán Bayildi (presentada nunha berenxena reenchida)

Galería de imaxes
-----------------

* RatatouilleRatatouille
* Samfaina e atúnSamfaina e atún
* TombetTombet
* Pisto manchego con ovos fritosPisto manchego con ovos fritos
* LecsóLecsó

Notas
-----

1. ↑  "Accord mets / vin sur le site Platsnetvins". Arquivado dende o orixinal o 09 de xuño de 2011. Consultado o 06 de xaneiro de 2012.
2. ↑  *Recette de L'Iman Bayildi*, Cuisine et vins de France

Véxase tamén
------------

### Outros artigos

* Gastronomía de Francia
* Gastronomía de Italia

### Ligazóns externas

* Les légumes et la santé Exemple de la ratatouille Comparaison avec les savoirs antiques, 2002, arquivo Wikiwix. *(en francés)*
* Ratatouille (CuisineAZ.com) Arquivado 08 de xaneiro de 2012 en Wayback Machine. *(en francés)*
* Receita de ratatouille, portal Cuisine traditionnelle française (www.cuisine-france.com) *(en francés)*